open-index/open-wikipedia-markdown huggingface dataset:
Fiksheid

[duimnael|Fiksheid word onder andere deur [fisiese oefening|oefening verkry. Hierdie foto wys Rich Froning Jr. – viermalige wenner van die "Fittest Man on Earth" titel.]]

**Fiksheid** is 'n toestand van gesondheid en welsyn en meer spesifiek die vermoë om aspekte van sport, beroepe en daaglikse aktiwiteite uit te voer. Fiksheid word oor die algemeen verkry deur behoorlike voeding, matig kragtige fisiese oefening en voldoende rus saam met 'n formele herstelplan.

Voor die Nywerheidsomwenteling is fiksheid gedefinieer as die vermoë om die dag se aktiwiteite uit te voer sonder oormatige moegheid of lusteloosheid. Met outomatisering en veranderinge in lewenstyl word fisieke fiksheid egter nou beskou as 'n maatstaf van die liggaam se vermoë om doeltreffend en effektief in werk en tydens ontspanningsaktiwiteite te funksioneer, gesond te wees, hipokinetiese siektes te weerstaan, die immuunstelsel te verbeter en noodsituasies te kan hanteer.

## Verwysings
Anti-stelsel

'n **Anti-stelsel** siening of geloof is een wat in opposisie staan met die konvensionele sosiale, politieke en ekonomiese beginsels van 'n samelewing. Die term is vir die eerste keer in die moderne sin in 1958 deur die Britse tydskrif *New Statesman* gebruik om na sy politieke en sosiale agenda te verwys. **Anti-stelselism** is 'n uitdrukking vir so 'n politieke filosofie.

## Verwysings
Sentrisme

**Sentrisme** is 'n politieke uitkyk of posisie wat aanvaarding of ondersteuning van 'n balans van sosiale gelykheid en 'n mate van sosiale hiërargie behels, terwyl politieke veranderinge teengestaan word wat 'n beduidende verskuiwing van die samelewing sterk na links of regse tot gevolg sal hê.

Beide sentrum-linkse en sentrum-regse politiek behels 'n algemene assosiasie met sentrisme wat gekombineer word met 'n neiging aan hul onderskeie kante van die links-regs politieke spektrum.

## Verwysings
Onversetlikheid

In politiek verwys **onversetlikheid** na 'n standpunt oor 'n saak wat onbuigsaam is en nie onderhewig is aan kompromie nie. 'n Onversetlike is 'n persoon wat so 'n standpunt huldig. Die standpunt is gewoonlik ver van die sentristiese siening. Mense, beleide en wette kan as onversetlik beskou word. 'n Onversetlike kan óf 'n reaksionêr of 'n revolusionêr wees. Sinonieme vir 'n onversetlike sluit in ekstremis, fanatikus of yweraar. Die term is byna altyd relatief tot die Overton-venster van 'n gegewe tyd en plek.

## Verwysings
Revolusionêr

'n **Revolusionêr** is 'n persoon wat óf deelneem aan óf 'n rewolusie voorstaan. Die term *revolusionêr* kan ook gebruik word as 'n byvoeglike naamwoord, om te verwys na iets wat 'n groot, skielike impak op die samelewing of op een of ander aspek van menslike strewe het.

## Verwysings 
## Eksterne skakels 
* Castro: Revolutionary as Celebrity – slideshow deur *LIFE* tydskrif
Die Gevestigde Orde

In sosiologie en in politieke wetenskap, verwys die term **Die Gevestigde Orde** na die dominante sosiale groep, die élite wat 'n staatsvorm, 'n organisasie of 'n instelling beheer. In die praktyk van mag, is Die Gevestigde Orde is gewoonlik 'n self-seleksie, geslote elite wat in spesifieke instellings verskans is — dus kan 'n relatiewe klein sosiale klas alle sosio-politieke beheer uitoefen.

## Verwysings 
## Bronne 
* 
* Campbell, Fergus. *The Irish Establishment 1879–1914* (2009)
* Dogan, Mattéi, *Elite configurations at the apex of power* (2003)
* Hennessy, Peter. *The great and the good: an inquiry into the British establishment* (Policy Studies Institute, 1986)
* Jones, Owen. *The Establishment – and how they get away with it* (Penguin, 2015)
* Kauppi, N. and Madsen, M.R., eds. *Transnational Power Elites: The New Professionals of Governance, Law and Security* (Routledge, 2013). online
* Page, E.C. *People Who Run Europe* (1997).
* Rovere, Richard. *The American establishment and other reports, opinions, and speculations* (1962), a famous spoof;  it is online
* Silk, Leonard Solomon and Mark Silk. *American Establishment* (1980)
* Valentine, C. *The British Establishment, 1760-1784: An Eighteenth-Century Biographical Dictionary* (University of Oklahoma Press, 1970)
* Wodak, Ruth. "The “Establishment”, the “Élites”, and the “People”." *Journal of Language and Politics* 16.4 (2017): 551-565. online
Muraltia gillettiae

***Muraltia gillettiae*** is 'n struik wat deel is van die *Polygalaceae* familie. Die spesie is endemies aan Suid-Afrika en kom in die Wes-Kaap op die Elandsberg naby Elim voor. Die plant het 'n voorkomsgebied van kleiner as 240 km² en is ook deel van die fynbos. Daar is drie subpopulasies bekend en dit word bedreig deur indringerplante, die aanplanting van wingerde en boorde asook oorbeweiding.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online
Ericoideae

***Ericoideae*** is 'n subfamilie van *Ericaceae*, en bestaan uit negentien genera en 1 790 spesies, die grootste hiervan is *Rhododendron*, gevolg deur *Erica*.

## Subdivisie 
Sedert 2022 is daar vyf aanvaarde genusgroepe:
* Genusgroep Bryantheae
** Genera: *Bryanthus*&nbsp;– *Ledothamnus*
* Genusgroep Empetreae
** Genera: *Ceratiola*&nbsp;– *Corema*&nbsp;– *Empetrum* (plus *Diplarche*, behandel as 'n sinoniem van *Rhododendron* by Plants of the World Online)
* Genusgroep Ericeae
** Genera: *Calluna*&nbsp;– *Daboecia*&nbsp;– *Erica* (plus *Bruckenthalia*, behandel as 'n sinoniem van *Erica* by Plants of the World Online)
* Genusgroep Phyllodoceae
** Genera: *Bejaria*&nbsp;– *Elliottia*&nbsp;– *Epigaea*&nbsp;– *Kalmia*&nbsp;– *Kalmiopsis*&nbsp;– *Phyllodoce*&nbsp;– *Rhodothamnus* (plus die kunsmatige hibriedgenera × *Kalmiothamnus* en × *Phyllothamnus*)
* Genusgroep Rhodoreae
** Genera: *Rhododendron* (plus *Menziesia* en *Therorhodion*, behandel as sinonieme van *Rhododendron* deur Plants of the World Online)

Lys van genera:
* *Bejaria*
* *Bryanthus*
* *Calluna*
* *Ceratiola*
* *Corema*
* *Daboecia*
* *Elliottia*
* *Empetrum*
* *Epigaea*
* *Erica*
* *Kalmia*
* *Kalmiopsis*
* *Ledothamnus*
* *Phyllodoce*
* *Rhododendron*
* *Rhodothamnus*

## Verwysings 
## Eksterne skakels 
* NCBI Taxonomy: Ericoideae
* K A Kron. Ericoideae. Wake Forest University
Muraltia acerosa

***Muraltia acerosa*** is 'n struik wat deel is van die *Polygalaceae* familie. Die spesie is endemies aan Suid-Afrika en kom in die Wes-Kaap vanaf Swellendam tot by Heidelberg en ook by die Breederiviermond voor. Die spesie het 'n voorkomsgebied van kleiner as 1071&nbsp;km² en die plant se  getalle neem af weens agteruitgang en verlies van habitat.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Plants of the World Online
Muraltia arachnoidea

***Muraltia arachnoidea*** is 'n struik wat deel is van die *Polygalaceae* familie. Die spesie is endemies aan Suid-Afrika en kom in die Wes-Kaap in die Piketberg voor. Die spesie het 'n voorkomsgebied van kleiner as 245&nbsp;km² en die plant is deel van die fynbos. Daar word geskat dat die spesie reeds 20% van sy habitat afgestaan het aan gewasverbouing. Rooibos, graan en sitrus-verbouing hou ook 'n bedreiging vir die spesie in.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online
Sprokie

[duimnael|200px|'n Illustrasie deur [Gustave Doré van "Mother Goose" wat sprokies aan kinders voorlees.]]

'n **Sprokie** of **feëverhaal** is 'n kortverhaal wat tot die genre folklore behoort. Sulke verhale bevat gewoonlik magie, betowerings en mitiese of fantasievolle wesens. In die meeste kulture is daar geen duidelike lyn wat mite van volks- of sprokiesverhale skei nie; hulle vorm almal saam vorm die literatuur van voorgeletterde samelewings. Sprokies kan onderskei word van ander volksverhale soos legendes (wat gewoonlik geloof in die waarheid van die beskrewe gebeure behels) en eksplisiete morele verhale, insluitend fabels oor diere.

Algemene elemente sluit in dwergies, drake, elwe, feë, reuse, kabouters, aardgeeste, griffioene, meerminne, pratende diere, trolle, eenhorings, monsters, hekse, towenaars, towerkuns en towerspreuke.

## Verwysings 
## Bronnelys 
* Henriette Roos (1993) Mite, sage, epos en sprokie: Die transformasie van tradisionele patrone in twee Afrikaanse romans uit 1991, Journal of Literary Studies, 9:3-4, 302-312, DOI: 10.1080/02564719308530050
Breytenbach

**Breytenbach** is 'n Suid-Afrikaanse van. Bekende mense met hiedie van is:

* Andries Breytenbach (* 1944), teoloog en skrywer
* Barend Hendrik Breytenbach (1862-1933), veldkornet en kommandant van Utrecht in die Tweede Vryheidsoorlog, by Vrede van Vereeniging
* Breyten Breytenbach (* 1939), skrywer en kunstenaar
* Breytie Breytenbach (1904-1984), leidende figuur van die Suid-Afrikaanse en Afrikaanse teater
* Daniel Johannes Jacobus Breytenbach, veldkornet en kommandant van kommando Bethal in die Tweede Vryheidsoorlog
* Glynnis Breytenbach (* 1960), Afrikaanse voormalige aanklaer vir die Nasionale Vervolgingsgesag (NVG)
* Jan Breytenbach (* 1932), Luitenant-Kolonel in die Suid-Afrikaanse Leër. 
* Johan Hendrik Breytenbach (1917-1994), staatshistorikus van die Tweede Vryheidsoorlog
* Johan Hendrik Breytenbach, teologe
* Kerneels Breytenbach (* 1952), Afrikaanse skrywer
* Malene Breytenbach (* 1948), Afrikaanse skrywer

## Sien ook
* Breyten, dorpie in Mpumalanga vernoem na veldkornet Nicolaas Breytenbach
JB Marks-ovaal

**JB Marks-ovaal** is 'n krieketstadion in Potchefstroom, Noordwesprovinsie, Suid-Afrika. Dit het twee toetswedstryde aangebied, met die eerste in 2002. Die Highveld Lions speel ook 'n paar tuiswedstryde hier. Tydens die Krieketwêreldbeker 2003 is dit vir drie wedstryde gebruik. Dit is ook die tuiste van AFL Suid-Afrika, die Australiese voetbal, 'n liggaam wat verantwoordelik is vir die ontwikkeling van die spel in die land en die stadion is die tuiste van die Suid-Afrikaanse nasionale Australiese voetbalspan, die *Leeus*. Op 29 Oktober 2017 het die veld sy eerste T20I-wedstryd vir Suid-Afrika teen Bangladesj aangebied, wat die 100ste T20I-wedstryd vir Suid-Afrika was.

Weens 'n naamregte-ooreenkoms is die veld in September 2021 herdoop na JB Marks-ovaal. Dit was voorheen bekend as *Noordwes-krieketstadion*, *Senwespark* en *Sedgarspark*.

## Wedstryde 
### Krieketwêreldbeker 2003 
### Vrouekrieketwêreldbeker 2005 
## Verwysings 
## Eksterne skakels 
*  JB Marks-ovaal op ESPNcricinfo
Queen’s Park-ovaal

Die **Queen’s Park-ovaal** is 'n sportstadion in Port of Spain, Trinidad en Tobago, wat meestal vir krieketwedstryde gebruik word. Dit het in 1896 geopen. Dit word privaat besit deur die Queen’s Park-krieketklub en is tans die tweede grootste kapasiteitkrieketveld in die Wes-Indiese Eilande met sitplek vir ongeveer 20&nbsp;000.

[duimnael|links|[Bengaalse nasionale krieketspan|Bangladesj teen Indië tydens die Krieketwêreldbeker 2007]]
Dit het meer toetswedstryde as enige ander veld in die Karibiese Eilande aangebied met 60 sedert Januarie 2018, en het ook 'n aantal Internasionale eendagwedstryde (EDIs) aangebied, insluitende heelwat Wêreldreekskrieketwedstryde in 1979 en ses wedstryde tydens die Krieketwêreldbeker 2007. Die Trinidad en Tobago-krieketspan speel die meeste van hul tuiswedstryde op die veld, en dit is die tuisveld van die Karibiese Premierliga-span Trinbago Knight Riders.

Menige spelers, joernaliste en kritici beskou dit as een van die mees skilderagtige krieketvelde, Die stadion het die eerste keer 'n toetswedstryd in Februarie 1930 aangebied toe Engeland deur die Karibiese Eilande getoer het, hoewel dit voorheen ook 'n gasheer was vir heelparty eersterangse toere, so vroeg as die 1897-toer onder Lord Hawke. Die "Concrete Stand" is herdoop na die "Learie Constantine Stand" ter erkenning aan 'n voormalige Wes-Indiese krieketspeler. Die eerste eendagwedstryd op die veld is in Maart 1983 gespeel, en die eerste T20I in 2009.

Bo en behalwe die hoofkrieketstadion sluit die fasiliteit 'n gimnasium, binne- en buite-krieketoefennette, twee muurbalbane en twee tennisbane in. Die krieketveld is ook gebruik om verskeie plaaslike en internasionale sokkerwedstryde, asook musiekgeleenthede aan te bied.

## Wedstryde 
### Krieketwêreldbeker 2007 
## Verwysings 
## Eksterne skakels 
*  Queen’s Park-ovaal op ESPNcricinfo
Muraltia thunbergii

***Muraltia thunbergii*** is 'n struik wat deel is van die *Polygalaceae* familie. Die spesie is endemies aan Suid-Afrika en kom in die Wes-Kaap van Darling tot by Franschhoek asook in die Kaapse Skiereiland voor. Die spesie het 'n voorkomsgebied van kleiner as 1400&nbsp;km² en die plant is deel van die fynbos. Die spesie het reeds groot gedeeltes van sy habitat afgestaan; 36% in die Kaapse Vlakte aan ontwikkeling en gewasverbouing. Laasgenoemde is steeds 'n bedreiging by Joostenberg en Franschhoek terwyl indringerplante steeds 'n bedreiging is.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online
Gedesentraliseerde outonome organisasie

'n **Gedesentraliseerde outonome organisasie** (**DAO**), soms 'n **gedesentraliseerde outonome korporasie** (**DAC**) genoem, is 'n organisasie wat gekonstrueer is deur reëls wat gekodeer is as 'n rekenaarprogram wat dikwels deursigtig is, beheer word deur die organisasie se lede en nie beïnvloed word deur 'n sentrale regering.DAO's maak gebruik van slim kontrakte en bestuursbewyse om deelnemers in staat te stel om konsensusbesluite te neem oor hoe die organisasie se hulpbronne toegewys word. In algemene terme is DAO's gemeenskappe wat deur lede besit word sonder gesentraliseerde leierskap. 'n DAO se finansiële transaksierekords en programreëls word op 'n blokketting in stand gehou. Die presiese wetlike status van hierdie tipe besigheidsorganisasie is onduidelik.

’n Bekende voorbeeld, bedoel vir waagkapitaalbefondsing, was The DAO, wat 3,6 miljoen eter (ETH) – Ethereum se mynboubeloning – in Mei 2016, toe meer as US$70 miljoen werd, ingesamel het, en is ingebreek in en US$50 miljoen gedreineer in kriptogeldeenheid weke later. Die inbraak is in die volgende weke omgekeer, en die geld is herstel, via 'n harde vurk van die Ethereum-blokketting. Die meeste Ethereum-mynwerkers en -kliënte het na die nuwe vurk oorgeskakel terwyl die oorspronklike ketting Ethereum Classic geword het.

## Verwysings
Tapura arachnoidea

***Tapura arachnoidea*** is 'n spesie van plant in die Dichapetalaceae familie. Dit is endemies aan Gaboen.

## Verwysings
Zdzisław Beksiński

**Zdzisław Beksiński** (24 Februarie 1929 ‒ 21 Februarie 2005) was 'n Poolse kunstenaar, fotograaf, en beeldhouer, wat op die gebied van distopiese surrealisme gespesialiseer het.

Beksiński het sy skilderye en tekeninge gemaak in wat hy genoem het 'n Barok of 'n Gotiese manier.Sy werke is hoofsaaklik in twee tydperke gemaak. Die eerste tydperk van werk word algemeen beskou as ekspressionistiese kleur, met 'n sterk styl van "utopiese realisme" en surrealistiese argitektuur, soos 'n oordeelsdag-scenario. Die tweede periode het 'n meer abstrakte styl bevat, met die hoofkenmerke van formalisme.

Beksiński is op 21 Februarie 2005 by sy Warskou woonstel doodgesteek deur 'n 19-jarige man van Wołomin, glo omdat hy geweier het om vir hom geld te leen.

## Galery 

File:Untitled drawing by Zdzislaw Beksinski 1958.jpg|Tekening sonder 'n titel (1958)
File:AA78 by Zdzislaw Beksinski 1978.jpg|1978 olieverf skildery sonder 'n titel *AA78*
File:Untitled painting by Zdzislaw Beksinski 1984.jpg|1984 olieverf skildery
File:Y by Zdzislaw Beksinski 2005.jpg|(2005)
File:Zdzisław Beksiński, Piotr Dmochowski (6.05.1991).jpg|Zdzisław Beksiński, Piotr Dmochowski (1991)

## Bronne 
* Cowan, J. (Ed.) 2006: *The Fantastic Art of Beksiński – Zdzislaw Beksiński: 1929–2005*, 3rd edn., Galerie Morpheus International, Las Vegas. .
* Dmochowski, A. & P. 1991: *Beksiński – Photographies, Dessins, Sculptures, Peintures*, 2nd edn., API Publishing (Republic of Korea).
* Dmochowski, A. & P. 1991: *Beksiński – Peintures et Dessins 1987–1991*, 1st edn., API Publishing (Republic of Korea).
* Gazeta Wyborcza, an interview with Zdzisław Beksiński
* Kulakowska-Lis, J. (Ed.) 2005: *Beksiński 1*, 3rd edn.; with introduction by Tomasz Gryglewicz. Bosz Art, Poland. .
* Kulakowska-Lis, J. (Ed.) 2005: *Beksiński 2*, 2nd edn.; with introduction by Wieslaw Banach. Bosz Art, Poland. .

## Verwysings 
## Eksterne skakels 
* Beksiński Amptelike Youtube-kanaal met onderhoude en dokumentêre beeldmateriaal
* Amptelike Beksiński Winkel
* Zdzisław Beksiński by Culture.pl
* Zdzisław Beksiński virtuele museum 
* Zdzisław Beksiński galery 
* *An Artist does not live anymore. In memoriam for Zdzisław Beksiński* deur filmregisseur Piotr Andrejew, KINO, no. 6/2005 
* Documentary crowdfunding Crowdfunder om 'n lang dokumentêr oor Beksiński se lewe te finansier
* The Cursed Paintings of Zdzisław Beksiński by Culture.pl
* Zdzisław Beksiński se Lewe en Werk van *Historical Museum in Sanok* waar baie van sy werk gehuisves word
Muraltia stokoei

***Muraltia stokoei*** is 'n struik wat deel is van die *Polygalaceae* familie. Die spesie is endemies aan Suid-Afrika en kom in die Wes-Kaap van Viljoenspas tot by Kleinmond voor. Die spesie is deel van die fynbos. Die spesie is laas in 1969 gesien en word moontlik deur indringerplante bedreig. Intemsiewe veldwerk is nodig om die status van die spesie te bevestig.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online
Muraltia trinervia

***Muraltia trinervia*** is 'n struik wat deel is van die *Polygalaceae* familie. Die spesie is endemies aan Suid-Afrika en kom in die Wes-Kaap van Porterville tot by die Kaapse Vlakte voor. Die spesie het 'n voorkomsgebied van kleiner as 1750 km² en die plant is deel van die fynbos. Daar is slegs twaalf subpopulasies oor nadat die spesie die grootste gedeelte van sy habitat afgestaan het aan graan verbouing. Ontwikkeling by Malmesbury en Durbanville is steeds 'n bedreiging.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online
S-IVB

[duimnael||S-IVB-206 soos gebruik vir die [Skylab 2 vlug]]
Die **S-IVB** was die derde fase van die Saturn V en die tweede fase van die Saturn IB lanseervuurpyle. Dit is deur die Douglas Aircraft Company gebou en toegerus met een J-2 vuurpylenjin. Vir die Maansendings is die vuurpyl tweekeer ontbrand, die eerste keer om die tuig in 'n wentelbaan om die Aarde te plaas nadat fase twee voltooi is, en die tweede keer om maanoorgangversnelling te bewerkstellig. 

duimnael|links|Deursneeskets van die Saturn V S-IVB
Grewia amplifolia

***Grewia amplifolia*** is 'n boom wat deel is van die *Malvaceae* familie. Die spesie is endemies aan Madagaskar.

## Bron 
* Plants of the World Online
Saturn IB

Die **Saturn IB** was 'n Amerikaanse lanseer vuurpyl wat deur NASA in diens gestel is vir gebruik in die Apollo-program. Dit is 'n verbeterde Saturn I, die S-IV tweedefase van (400,000 N)  is vervang met 'n S-IVB (890,000 N) vuurpyl.
Glimepiried

**Glimepiried** is 'n anti-diabetiese medikasie wat gebruik word om tipe 2-diabetes te behandel. Dit word minder verkies as metformien. Gebruik word saam met dieet en oefening aanbeveel. Dit werk hoofsaaklik deur die hoeveelheid insulien wat uit die pankreas vrygestel word, te verhoog.
links|duimnael| Twee generiese mondelinge tablette van glimepiried, 2 mg elk
Glimepiride word aangedui vir die behandeling van tipe 2-diabetes mellitus; sy werking is om insulienafskeiding deur die pankreas te verhoog. Dit vereis egter voldoende insuliensintese as voorvereiste om toepaslik te werk. Dit word nie vir tipe 1-diabetes gebruik nie, want by tipe 1-diabetes is die pankreas nie in staat om insulien te vervaardig nie.

## Teenaanduidings 
Die gebruik daarvan is teenaangedui by pasiënte met 'n hipersensitiwiteit vir glimepiried of ander sulfonielureums.

## Nadelige gevolge 
Newe-effekte weens die neem van glimepiried sluit in spysverteringskanaalversteurings, af en toe allergiese reaksies, en selde bloedproduksieversteurings, insluitend trombositopenie, leukopenie en hemolitiese anemie. In die eerste weke van behandeling kan die risiko van hipoglukemie verhoog word. Alkoholverbruik en blootstelling aan sonlig moet beperk word omdat dit newe-effekte kan vererger.

## Verwysings
H.P. Lovecraft

duimnael|regs|H. P. Lovecraft in 1934.
**Howard Phillips Lovecraft** (20 Augustus 1890 – 15 Maart 1937) was ' n Amerikaanse skrywer van gruwel-, wetenskap- en fantasiefiksie. Hy is veral bekend vir sy skepping van die *Cthulhu Mythos*.

Lovecraft, gebore in Providence, Rhode Island, het die grootste deel van sy lewe in Nieu-Engeland deurgebring. Ná sy pa se institusionalisering, of opname in 'n inrigting, in 1893 het hy welvarend gelewe totdat sy familie se rykdom ná die dood van sy oupa verdwyn het. Lovecraft het toe saam met sy ma gaan woon, in verminderde finansiële sekuriteit, totdat ook sý in 'n inrigting opgeneem is.

Hy het begin om opstelle vir die United Amateur Press Association te skryf, en in 1913 skryf hy 'n kritiese brief aan 'n pulptydskrif wat uiteindelik lei tot sy betrokkenheid by pulpfiksie. Hy het aktief geword in die spekulatiewe fiksiegemeenskap en is in verskeie pulptydskrifte gepubliseer. Lovecraft het na New York verhuis en in 1924 met Sonia Greene getrou. Hy word later die middelpunt van 'n groter groep skrywers bekend as die "Lovecraft Circle". Hulle het hom aan *Weird Tales* voorgestel, wat sy mees prominente uitgewer sou word.

Lovecraft se tyd in New York het 'n tol op sy geestelike toestand en finansiële vermoë geëis. In 1926 keer hy terug na Providence en produseer daar van sy gewildste werke, waaronder *The Call of Cthulhu*, *At the Mountains of Madness*, *The Shadow over Innsmouth* en *The Shadow Out of Time*. Hy sou vir 11 jaar aktief as skrywer bly tot sy dood aan dermkanker op die ouderdom van 46.

Lovecraft se literêre korpus is gebaseer op die idee van kosmisme, wat terselfdertyd sy persoonlike filosofie en die hooftema van sy fiksie was. Kosmisme beweer dat die mensdom 'n onbeduidende deel van die kosmos is en enige oomblik weggevee kan word. 

Hy het fantasie- en wetenskapfiksie-elemente in sy verhale ingebring. Dit was gekoppel aan sy ambivalente sienings oor kennis.

Beskawingsverval speel 'n groot rol in sy werke, aangesien hy geglo het dat die Weste gedurende sy leeftyd besig was om te verval. Lovecraft se vroeë politieke opinies was konserwatief en tradisioneel. Na die Groot Depressie het Lovecraft 'n sosialis geword, wat nie meer geglo het dat 'n regverdige aristokrasie die wêreld méér regverdig sou maak nie.

Deur sy volwasse lewe was Lovecraft nooit in staat om homself uit die verdienste as skrywer en redakteur te onderhou nie. Hy was feitlik onbekend gedurende sy leeftyd en het byna uitsluitlik in pulptydskrifte gepubliseer voor sy dood. 'n Wetenskaplike herlewing van Lovecraft se werk het in die 1970's begin, en hy word nou beskou as een van die belangrikste 20ste-eeuse skrywers van bonatuurlike gruwelfiksie.

Vele direkte aanpassings en geestelike opvolgers het gevolg. Werke geïnspireer deur Lovecraft, verwerkings of oorspronklike werke, het begin om die basis te vorm van die *Cthulhu Mythos*, wat Lovecraft se karakters, omgewing en temas gebruik.

## Bronne 
* 
* 
*
Javamens

Die **Javamens** (***Homo erectus erectus***, voorheen ook *Anthropopithecus erectus* en *Pithecanthropus erectus*) is die fossiele van 'n vroeë mens wat in 1891 en 1892 ontdek is op die eiland Java (Nederlands-Indië, nou deel van Indonesië). Dit is na raming tussen 700&nbsp;000 en 1&nbsp;490&nbsp;000 jaar oud en was ten tyde van sy ontdekking die oudste Hominidae-fossiel wat nog ontdek is. Dit is steeds die tipespesimen vir *Homo erectus*.

## Geskiedenis
Die span onder leiding van Eugène Dubois het 'n tand, skedeldak en femur by Trinil aan die oewers van die Solorivier in Oos-Java ontdek. Dubois het gedink die fossiele verteenwoordig die "vermiste skakel" tussen ape en mense, en het die spesie die wetenskaplike naam *Anthropopithecus erectus* gegee, maar dit later na *Pithecanthropus erectus* verander. 

Die fossiel het groot omstredenheid ontlok. Binne 'n dekade is amper 80 boeke en artikels oor Dubois se vonds geskryf. Ondanks Dubois se mening het min mense sy idee aanvaar dat die Javamens 'n oorgangsvorm tussen ape en mense is. Die meeste het gedink die fossiele is van óf ape óf moderne mense, terwyl ander geglo het die Javamens is 'n primitiewe sytak van evolusie wat glad nie aan moderne mense verwant is nie. 

In die 1930's het Dubois beweer *Pithecanthropus* is soos 'n "reusagtige gibbon" gebou om te bewys dit is wel die vermiste skakel, maar dit is algemeen verkeerd vertolk. Eindelik, vanweë ooreenkomste tussen *Pithecanthropus erectus* (die Javamens) en *Sinanthropus pekinensis* (die Pekingmens) het Ernst Mayr albei in 1950 hernoem tot *Homo erectus*. Daarmee is hulle in die direkte evolusielyn van die mens geplaas.

Om die Javamens van ander *Homo erectus*-bevolkings te onderskei, het sommige wetenskaplikes dit in the 1970's as 'n subspesie, *Homo erectus erectus*, begin beskou. Ander fossiele wat in die eerste helfte van die 20ste eeu in Java by Sangiran en Mojokerto ontdek is en wat almal ouer is as dié wat deur Dubois ontdek is, word nou ook as deel van die spesie *Homo erectus* beskou. 

Die fossiele van die Javamens word sedert 1900 in die Rijksmuseum en later Naturalis in Nederland gehou.

## Verwysings
## Skakels
Voorskrif

duimnael|Die voorskrifsimbool ℞, gedruk op 'n stolpverpakking van 'n sekere voorskrifmedisyne

'n **Voorskrif**, dikwels afgekort as **℞** of **Rx**, is 'n formele kommunikasie tussen 'n geneesheer of ander geregistreerde gesondheidsorgwerker met 'n apteker, wat lg. magtig om 'n spesifieke voorskrifmedisyne vir 'n spesifieke pasiënt te resepteer. Histories was dit 'n geneesheer se opdrag aan 'n apteker wat die materiaal lys wat saamgestel moet word in 'n behandeling ‒ die simbool ℞ ('n hoofletter R, regterbeen deurkruis om afkorting aan te dui) kom van die eerste woord van 'n Middeleeuse voorskrif, Latyn: *Recipere* ("*Neem jou*"), wat die lys gegee het van die materiale wat saamgestel moet word.
Dmanisi-hominiene

Die **Dmanisi-hominiene** of **Dmanisi-mense** was 'n bevolking van hominiene uit die vroeë Pleistoseen wie se fossiele en steengereedskap by Dmanisi, Georgië, ontdek is. Die fossiele en gereedskap se ouderdom wissel tussen 1,85&nbsp;miljoen en 1,77&nbsp;miljoen jaar, en dit maak die Dmanisi-hominiene die vroegste goed gedateerde hominienfossiele in Eurasië en die bes bewaarde fossiele van vroeë *Homo* van 'n enkele terrein, hoewel ander fossiele en artefakte vroeër in Asië ontdek is. Hoewel hulle presiese klassifikasie omstrede is en betwis word, is die Dmanisi-fossiele baie belangrik in navorsing oor vroeë mense se migrasie uit Afrika. Altesaam meer as 100 fossiele is ontdek, onder meer vyf beroemde en goed bewaarde skedels, wat bekend is as Dmanisi-skedel&nbsp;1-5.

Die taksonomiese status van die Dmanisi-hominiene is effens onduidelik vanweë hulle klein breine, primitiewe skeletstruktuur en die groot wisseling tussen die skedels. Hulle aanvanklike beskrywing klassifiseer hulle as *Homo (erectus?) ergaster* ('n andersins Afrika-takson) of moontlik 'n vroeë vertakking van latere Asiatiese *H. erectus*. Die ontdekking van 'n enorme kakebeen, D2600, in 2000 het navorsers tot die hipotese gelei dat meer as een hominientakson op die terrein teenwoordig was en in 2002 is die kakebeen aangewys as die tipespesimen van die nuwe spesie ***Homo georgicus***. Latere ontledings deur die navorsingspan het hulle laat besluit dat al die skedels waarskynlik dieselfde takson verteenwoordig en dat die verskille vanweë verskillende ouderdomme en geslagsdimorfie is, hoewel dit nie algemeen aanvaar word nie. In 2006 is die klassifikasie verander na ***H. erectus georgicus*** of ***H. e. ergaster georgicus***. Daar word steeds oor die naam gedebatteer.

thumb|220px|links|Die ligging van die ontdekking by Dmanisi, Georgië.
Anatomies toon die fossiele 'n mosaïek van eienskappe. Dit het sekere eienskappe van latere *H. erectus* en moderne mense, maar ook van vroeëre *Homo* en *Australopithecus*. Die lengte en vorm van hulle bene was modern en sou aangepas gewees het om lang afstande te loop en hardloop, maar hulle arms was meer soos dié van *Australopithecus* en moderne niemenslike ape. Die hominiene sou ook verskil het van latere niedwergagtige *Homo* – hulle het klein lywe (145-166&nbsp;cm) en breine (545-775&nbsp;cc) gehad, wat albei eerder vergelykbaar is met dié van *H. habilis* as met dié van *H. erectus*. Morfologiese eienskappe wat dieselfde in al die skedels is, sluit in groot wenkbroue en gesigte – maar die mate waarin dit tot uiting kom, verskil.

In die Pleistoseen was Georgië se klimaat klammer en woudagtig, amper Mediterreens. Die Dmanisi-fossielterrein was naby 'n antieke meeroewer geleë wat deur woude en graslande omring was, en dit was die tuiste van uiteenlopende diere uit die Pleistoseen. Die gunstige klimaat by Dmanisi kon hominiene gelok het om daar toevlug te soek en dit sou van Afrika af bereikbaar gewees het deur die Levantynse Korridor. Steengereedskap wat op die terrein ontdek is, is in die Oldowan-tradisie uit die vroeë Pleistoseen.

## Verwysings
### Aangehaalde bronne
*
*
*
*
*
*

## Skakels
Lantianmens

Die **Lantianmens** (Chinees: 蓝田 of 藍田, *Lántián rén*) of ***Homo erectus lantianensis*** is 'n subspesie van *Homo erectus* wat bekend is van 'n feitlik volledige kakebeen wat in 1963 by die dorpie Chenchiawo (陈家窝) ontdek is, en 'n gedeeltelike skedel van Gongwangling (公王岭) wat in 1964 ontdek is. Die terreine is in die Lantianstreek op die Loesplato van China geleë.

## Geskiedenis
Eersgenoemde fossiel dateer van ongeveer 710&nbsp;000 tot 684&nbsp;000 jaar gelede en laasgenoemde van 1,65&nbsp;miljoen tot 1,59&nbsp;miljoen jaar gelede.

Nes die Pekingmens het die Lantianmens 'n swaar wenkbrourif, 'n agteruitstrekkende voorkop en uiters verdikte bene. Die skedel is klein en word nouer agter die oë. Die tande is proporsioneel groot in vergelyking met dié van ander Asiatiese *H. erectus*. Die breinvolume van die Gongwangling-skedel is sowat 780&nbsp;cc, soortgelyk aan dié van argaïese mense in Afrika uit dié tyd, maar baie kleiner as dié van latere Asiatiese *H. erectus* en moderne mense.

Die Lantianmens se steengereedskap was hoofsaaklik swaardiensgereedskap soos slaan- en skraapinstrumente, handbyle, pikke en vleisbyle. Laasgenoemde drie is tipies van die Acheuleennywerheid, waarvan tekens gewoonlik net op terreine in Afrika en Wes-Asië aangetref word. Dit lyk of die Acheuleen hier langer geduur het as elders.

## Verwysings
## Skakels
Nanjingmens

Die **Nanjingmens** (***Homo erectus nankinensis***) is 'n subspesie van *Homo erectus* wat in China ontdek is. Groot fragmente van een manlike en een vroulike skedel en 'n kiestand van *H. e. nankinensis* is in 1993 in die Hulugrot in die distrik Jiangning, Nanjing, gevind. Die term Nanjingmens verwys na die subspesie, maar ook na die drie fossiele. Die spesimens is in die Hulugrot van kalksteen ontdek op 'n diepte van 60-97&nbsp;cm deur Liu Luhong, 'n plaaslike werker. Die fossiele is sowat 580&nbsp;000 tot 620&nbsp;000 jaar oud.

## Geskiedenis
In 1992 is die Hulugrot, sowat 26&nbsp;km oos van Nanjing, geïdentifiseer as 'n terrein waar oorblyfsels van soogdiere voorkom, en uitgrawings is daar begin. In Maart 1993 het die plaaslike werker Liu Luhong twee gedeeltelike skedels ontdek (Nanjing 1 en 2). Eersgenoemde het die grootste deel van die gesig en 'n boonste kiestand (Nanjing 3) bevat.

Dit het geblyk die Hulugrot is gebruik rofweg dieselfde tyd as die Zhoukoudiangrot naby Beijing, die tuiste van die Pekingmens. Datering in 2001 het daarop gedui die fossiele is minstens 580&nbsp;000 jaar oud. Dit was 270&nbsp;000 jaar ouer as wat voorheen vermoed is. Die tand was net 400&nbsp;000 jaar oud, maar dit het vermoedelik met die dateringsmetodes te doen gehad. Verskillende metodes het verskillende resultate opgelewer.

Die fragmente word uitgestal in die *Homo erectus*-fossielmuseum in Nanjing, saam met opvoedkundige materiaal oor die Nanjingmens en die kolonisasie van China deur *Homo erectus*.

## Verwysings
## Skakels
Kirkia leandrii

***Kirkia leandrii*** is 'n boom wat deel is van die *Kirkiaceae* familie. Die plant is endemies aan Madagaskar.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online

## Verwysings
Grewia balensis

***Grewia balensis*** is 'n struik of 'n boom wat deel is van die *Malvaceae* familie. Die spesie is inheems aan Ethiopië, Kenia en Somalië.

## Bron 
* Plants of the World Online
Grewia avellana

***Grewia avellana*** is 'n struik wat deel is van die *Malvaceae* familie. Die spesie is inheems aan Angola, Botswana, Namibië, Zambië en Zimbabwe. In Suid-Afrika is die spesie inheems in Limpopo, Noord-Kaap en Noordwes.
 
## Bronne 
* REDLIST Sanbi
* Plants of the World Online
Glibenklamied

**Glibenklamied**, ook bekend as **gliburied**, is 'n antidiabetiese medikasie wat gebruik word om tipe 2-diabetes te behandel. Daar word aanbeveel dat dit saam met dieetaanpassings en oefening geneem word. Dit kan saam met ander antidiabetiese medikasie gebruik word. Dit is in die medisyneklas van sulfonielureums en werk deur die vrystelling van insulien uit die pankreas te verhoog. Dit is beskikbaar as 'n generiese medikasie. In 2022 was dit die 200ste mees voorgeskrewe medikasie in die Verenigde State, met meer as 2&nbsp;miljoen voorskrifte.

## Mediese gebruike 
Glibenklamied word aangedui as 'n aanvulling tot dieet en oefening om glukemiese beheer by volwassenes met tipe 2-diabetes te verbeter. 

Dit werk nie so goed as metformien of insulien by diegene wat swangerskapsdiabetes het nie.

## Newe-effekte 
Dikwels aangemelde newe-effekte sluit in: naarheid, sooibrand, gewigstoename en opgeblasenheid. Die medikasie is ook 'n belangrike oorsaak van medikasie-geïnduseerde hipoglukemie. Die risiko is groter as met ander sulfonielureums.

Glibenklamied word nie aanbeveel vir diegene met G6PD-tekort nie, aangesien dit akute hemolise kan veroorsaak.

## Verwysings 
## Eksterne skakels 
*
Solomens

Die **Solomens** of **Solo-mens** (***Homo erectus soloensis***) is 'n subspesies van *H. erectus* wat sowat 117&nbsp;000 tot 108&nbsp;000 jaar gelede, in die laat Pleistoseen, aan die Solorivier in Java, Indonesië, gewoon het. Dié bevolking is die laaste bekende rekord van die spesie. Dit is bekend van 14 skedeldakke, tibias en 'n stuk van die bekken wat naby die dorp Ngandong ontdek is, asook moontlik drie skedels van Sambungmacan en 'n skedel van Ngawi, na gelang van klassifikasie.

## Geskiedenis
Die Ngandong-terrein, wat sowat 40&nbsp;m bo die seevlak is, is van 1931 tot 1933 die eerste keer uitgegrawe onder leiding van Willem Oppenoorth, Carel ter Haar en Gustav von Koenigswald, maar verdere navorsing is in die wiele gery deur die Groot Depressie, die Tweede Wêreldoorlog en die Indonesiese Onafhanklikheidsoorlog. In ooreenstemming met historiese rassebegrippe, is dié Indonesiese subspesie van *H.&nbsp;erectus* oorspronklik geklassifiseer as die direkte voorouers van die Australiese Aborigines. Daar word egter nou geglo die Solomens het geen lewende nakomelinge gehad nie, want die oorblyfsels is veel ouer as die moderne mens se migrasie na die gebied, wat rofweg 55&nbsp;000 tot 50&nbsp;000 jaar gelede begin het.

Die Solomens se skedel is ovaalvormig van bo af gesien, met swaar wenkbroue, hoë wangbene en 'n prominente staaf van been wat om die rug gedraai is. Die breinvolume was nogal groot en het gewissel van 1&nbsp;013 tot 1&nbsp;251&nbsp;cm3, in vergelyking met dié van 'n moderne man van 1&nbsp;270&nbsp;cm3 en 'n moderne vrou van 1&nbsp;130&nbsp;cm3. Een potensiële vroulike lid van die subspesie was dalk 158&nbsp;cm lank en het moontlik 51&nbsp;kg geweeg. Mans was waarskynlik baie groter as vroue. Die Solomens stem in baie opsigte ooreen met die Javamens (*H. e. erectus*) wat vroeër op Java gewoon het, maar was veel minder argaïes.

## Verwysings
## Skakels
Tautavelmens

Die naam **Tautavelmens** verwys na die argaïese mense wat sowat 550&nbsp;000 tot 400&nbsp;000 jaar gelede in die Aragogrot in Tautavel, Frankryk, gewoon het. 

Hulle word algemeen gegroepeer as deel van 'n lang en hoogs uiteenlopende lyn van oorgangsvorme wat in die middel van die Pleistoseen in Europa gewoon het en eindelik sou ontwikkel tot die Neanderdalmense (*Homo neanderthalensis* of *H. sapiens neanderthalensis*). Hulle is al toegewys aan die spesie *Homo heidelbergensis* of geklassifiseer as 'n Europese subsespesie van *H. erectus* as ***H. e. tautavelensis***.

## Beskrywing
Die skedel is rekonstrueer van die spesimens Arago&nbsp;21 en 47 (moontlik manlik), en stem in 'n mate meer ooreen met wat beskou kan word as die vorm van 'n tipiese *H. erectus* (*sensu stricto*) as dié van 'n tipiese *H. heidelbergensis*. Die breinkapasiteit is 1&nbsp;166&nbsp;cc. Dit lyk of hulle oor die algemeen 'n robuuste skelet gehad het. Die gemiddelde lengte was 1,66&nbsp;m.

Die Aragogrot se opening is op die kant van 'n krans 80&nbsp;m bo 'n rivier en kyk uit oor die Tautavelvlakte, met 'n plato bo en bergagtige terrein aan die kante. Tydens en ná die tyd dat mense daar gewoon het, het die gebied verander van 'n gematigde en vogtige woudland tot 'n koue en droë steppeland. 

Dit lyk of die subspesie 'n verskeidenheid diere gejag het, insluitende edelherte, rendiere, perde en bewers. Hulle het gereedskap tipies van die Acheuleen gemaak, maar het hoofsaaklik kleiner instrumente gemaak soos skrapers eerder as handbyle. 

Dit lyk of kannibalisme op plekke voorgekom het. Daar is geen tekens van vuur tot so 400&nbsp;000 jaar gelede nie.

## Verwysings
## Skakels
David Sirota

duimnael|David Sirota
**David J. Sirota** (gebore 2 November 1975) is 'n Amerikaanse joernalis, rubriekskrywer by *The Guardian*, redakteur vir *Jacobin*, skrywer, televisieskrywer en draaiboekskrywer. Hy is ook 'n politieke kommentator en radiogasheer gebaseer in Denver. Hy is 'n nasionaal gesindikeerde koerantrubriekskrywer, politieke woordvoerder en blogger. In Maart 2019 het hy begin werk as die senior adviseur en toespraakskrywer op die Bernie Sanders 2020 presidensiële veldtog. In 2022 het hy 'n Oscar-benoeming vir beste oorspronklike draaiboek ontvang omdat hy die storie vir Netflix se Don't Look Up saam met medeskrywer en regisseur Adam McKay bedink het. Hy is stigter van *The Lever* (voorheen *The Daily Poster*), 'n nuuskanaal.

## Verwysings
Don't Look Up

duimnael|Logo
'''''Don't Look Up''''' is 'n 2021 Amerikaanse apokaliptiese politieke satire swart komediefilm geskryf, medevervaardig en geregisseer deur Adam McKay uit 'n storie wat hy saam met David Sirota geskryf het. Dit bevat 'n ensemble-rolverdeling met Leonardo DiCaprio, Jennifer Lawrence, Rob Morgan, Jonah Hill, Mark Rylance, Tyler Perry, Timothée Chalamet, Ron Perlman, Ariana Grande, Scott Mescudi, Himesh Patel, Melanie Lynskey, Cate Blanchett en Meryl Streep. Die film vertel die verhaal van twee sterrekundiges wat probeer om die mensdom te waarsku oor 'n naderende komeet wat die menslike beskawing sal vernietig. Die impakgebeurtenis is 'n allegorie vir klimaatsverandering, en die film is 'n satire van regerings-, politieke-, beroemdheids- en media-onverskilligheid teenoor die klimaatkrisis.

Die film is vervaardig deur McKay's Hyperobject Industries en Bluegrass Films en is in November 2019 aangekondig. Oorspronklik vir 'n teateruitreiking deur Paramount Pictures, is die verspreidingsregte etlike maande later deur Netflix verkry. Lawrence het die eerste lid van die rolverdeling geword wat aangesluit het, met DiCaprio wat ingestem het ná sy gesprekke met McKay oor aanpassings aan die draaiboek; die res van die rolverdeling is deur 2020 bygevoeg. Verfilming sou aanvanklik in April 2020 in Massachusetts begin het, maar dit is vertraag weens die Covid-19-pandemie; dit het uiteindelik in November 2020 begin en in Februarie 2021 afgehandel.

''Don't Look Up'' het 'n beperkte teatervrystelling op 10 Desember 2021 begin voordat dit op 24 Desember op Netflix gestroom is. Dit is geprys vir die rolverdeling se vertonings en die musiekpartituur, maar kritici was verdeeld oor die meriete van McKay se satire; sommige het dit behendig gevind, terwyl ander dit as selfvoldaan en hardhandig gekritiseer het. Die film is meer positief deur wetenskaplikes ontvang. ''Don't Look Up'' is aangewys as een van die top tien films van 2021 deur die National Board of Review en American Film Institute. Dit het vier Oscar-benoemings ontvang (insluitend beste prent), vier Golden Globe-toekenningsbenoemings (insluitend beste prent – musiekblyspel of komedie), en ses Critics' Choice Award-nominasies, (insluitend beste prent), en het ook die beste oorspronklike draaiboek by die 74ste Skrywersgilde van Amerika-toekennings gewen. Die film het 'n nuwe rekord opgestel vir die meeste kykure in 'n enkele week op Netflix, en het binne 28 dae na vrystelling die tweede mees gekykte fliek op Netflix geword.

## Verwysings
Mesembryanthemum excavatum

***Mesembryanthemum excavatum*** is 'n vetplant wat deel is van die *Aizoaceae* familie. Die plant is endemies aan die Oos-, Noord- en die Wes-Kaap. Dit kom voor van die Tankwa Karoo tot Laingsburg, Fraserburg en Beaufort Wes. Die plant het 'n voorkomsgebied van 34 770 km² met meer as 30 subpopulasies en is deel van die Sukkulente Karoo en die Nama-Karoo-biome.

## Bronne 
* REDLIST Sanbi
* Plants of the World Online
Mesembryanthemum theurkauffii

***Mesembryanthemum theurkauffii*** is 'n vetplant wat deel is van die *Aizoaceae* familie. Die plant is inheems aan Algerië, Kanariese Eilande, Mauritanië, Marokko en die Wes-Sahara.

## Bron 
* Plants of the World Online
Mesembryanthemum aitonis

Die **soutslaai** (*Mesembryanthemum aitonis*) is 'n vetplant wat deel is van die *Aizoaceae* familie. Die plant is endemies aan die Oos-, Noord- en die Wes-Kaap.

Die plant is ook 'n indringerplant in Australië en Tunisië.

## Sinonieme 
Die plant het 19 sinonieme:

* *Cleretum puberulum* (Haw.) N.E.Br.
* *Cryophytum aitonis* (Jacq.) N.E.Br.
* *Cryophytum angulatum* (Thunb.) Schwantes
* *Cryophytum bijliae* N.E.Br.
* *Cryophytum burchellii* N.E.Br.
* *Gasoul aitonis* (Jacq.) H.Eichler
* *Mesembryanthemum alsinifolium* G.Don
* *Mesembryanthemum angulatum* Thunb.
* *Mesembryanthemum angulatum var. ovatum* (Thunb.) Sond.
* *Mesembryanthemum crystallophanes* Eckl. & Zeyh.
* *Mesembryanthemum elongatum* Eckl. & Zeyh.
* *Mesembryanthemum lanceolatum* Haw.
* *Mesembryanthemum ovatum* Thunb.
* *Mesembryanthemum puberulum* Haw.
* *Mesembryanthemum sessiliflorum var. album* Haw.
* *Mesembryanthemum stratum* N.E.Br.
* *Mesembryanthemum volckameri* Haw.
* *Micropterum puberulum* (Haw.) Schwantes
* *Volkeranthus aitonis* (Jacq.) Gerbaulet

## Bronne 
* REDLIST Sanbi
* Plants of the World Online
Mesembryanthemum barklyi

Die **Olifantsoutslaai** (*Mesembryanthemum barklyi*) is 'n vetplant wat deel is van die *Aizoaceae* familie. Die plant is inheems aan Namibië en Suid-Afrika waar dit in die Noord-Kaap voorkom. Die plant staan ook as *boesmanseep* en *brakslaai* bekend.

## Galery 

Mesembryanthemum barklyi (Aizoaceae) (50167200032).jpg

## Bronne 
* REDLIST Sanbi
* Plants of the World Online
Harare Sportklub

**Harare Sportklub** (Engels: *Harare Sports Club*) is 'n sportklub en die **Harare Sportklubveld** (*Harare Sports Club Ground*) is 'n krieketstadion in Harare, Zimbabwe. Dit is in 1900 gestig en was bekend as Salisbury Sportklub tot 1982. Dit word meestal vir krieketwedstryde gebruik, en het sedert sy stigting as die primêre krieketveld in Rhodesië en Zimbabwe gedien. Ander sportsoorte wat by die klub beoefen word, is rugby, tennis, gholf en muurbal.

## Geskiedenis 
In Julie 1992 het Zimbabwe 'n volle lid van die Internasionale Krieketraad (IKR) geword en sodoende toetsstatus verkry. Drie maande later het Harare Sportklub die land se eerste toetswedstryd teen Indië aangebied. Kort daarna het die stadion gasheer gespeel vir Zimbabwe se eerste Internasionale eendagwedstryd, ook teen Indië. In Februarie 1995 was HSC die plek van Zimbabwe se eerste toetsoorwinning ooit, teen Pakistan.

## Die plek 
Die veld word omring deur Jakarandabome en met 'n pragtige gewelpaviljoen is Harare Sportklub in die hartjie van die stad. Dit word begrens deur die swaar bewaakte presidensiële paleis aan die een kant en die gesogte Royal Harare Gholfklub aan die ander kant.

Die plek het Zimbabwe se eerste toets in Oktober 1992 aangebied en is sedertdien die land se belangrikste toets- en eendagplek. Hoewel die klub self nie enige van die groot pawiljoene het wat met groot sportgronde geassosieer word nie, kan die kapasiteit van ongeveer 10&nbsp;000 verhoog word deur die gebruik van tydelike sitplekke, soos toe 'n rekordskare van 26&nbsp;000 gewys het toe Rhodesië in 1956 teen die Marylebone-krieketklub gespeel het.

Die veld is die tuiste van die plaaslike span Masjonaland Eagles. Harare Sportklub is ook die tuiste van Zimbabwe Krieket, die land se nasionale krieketraad. Harare Sportklub is tydens die Krieketwêreldbeker 2003 vir drie wedstryde gebruik.

## Wedstryde 
### Krieketwêreldbeker 2003 
## Verwysings 
## Eksterne skakels 
*  Harare Sportklub op ESPNcricinfo
Erythrina acanthocarpa

Die **tamboekiedoring** (*Erythrina acanthocarpa*) is struik wat endemies is in die Oos-Kaap.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Plants of the World Online
Mesembryanthemum caudatum

***Mesembryanthemum caudatum*** is 'n vetplant wat deel is van die *Aizoaceae* familie. Die plant is endemies aan die Noord- en die Wes-Kaap. Een afgeleë subpopulasie in die Hexriviervallei is reeds uitgestorwe as gevolg van die aanlê van vrugteboorde. Vier subpopulasies op die Bokkeveldbergeeskarp, naby Nieuwoudtville word bedreig deur indringer gras, oorbeweiding en vertrapping deur vee.

## Bronne 
* REDLIST Sanbi
* Plants of the World Online
Mesembryanthemum suffruticosum

***Mesembryanthemum suffruticosum*** is 'n vetplant wat deel is van die *Aizoaceae* familie. Die plant is endemies aan Suid-Afrika en kom in die Wes-Kaap voor. Die plant het 'n voorkomsgebied van kleiner as 2300 km² en daar is minder as 200 plante oor in twee aparte subpopulasies, die een is naby Riebeek-Kasteel en due ander is van Moorreesburg tot by Nardouwskloofpas. Die subpopulasie by Riebeek-Kasteel staan habitat af aan wingerde wat aangelê word. Die ander subpopulasie by Nardouwskloofpas staan habitat af aan rooibostee verbouing.

## Bronne 
* REDLIST Sanbi
* Plants of the World Online
Kiwix

regs|duimnael|250px|Kiwix logo
**Kiwix** is 'n gratis en oopbron vanlyn webblaaier geskep deur Emmanuel Engelhart en Renaud Gaudin in 2007. Dit is eers bekendgestel om vanlyn toegang tot Wikipedia toe te laat, maar het sedertdien uitgebrei om ander projekte van die Wikimedia-stigting, publieke domein- tekste van Project Gutenberg, baie van die Stack Exchange- webwerwe en baie ander hulpbronne in te sluit. Kiwix is beskikbaar in meer as 100 tale en word by verskeie hoëprofielprojekte ingesluit.

## Beskrywing 
Die sagteware is ontwerp as 'n vanlyn leser vir webinhoud. Dit kan gebruik word op rekenaars sonder 'n internetverbinding, rekenaars met 'n stadige of duur verbinding, of om sensuur te vermy. Dit kan ook gebruik word terwyl jy reis (byvoorbeeld op 'n vliegtuig of trein).

## Verwysings 
## Eksterne skakels
*
Mesembryanthemum vanrensburgii

***Mesembryanthemum vanrensburgii*** is 'n vetplant wat deel is van die *Aizoaceae* familie. Die spesie is endemies aan Suid-Afrika. Dit kom in die Wes-Kaap aan die kus, tussen Hawston en Agulhas voor. Die plant het 'n voorkomsgebied van 128 km² en is deel van die fynbos. Daar is vyftien subpopulasies en word bedreig deur indringerplante (*Senegalia* spesies) en ontwikkeling aan die kus.

## Bronne
* REDLIST Sanbi
* Plants of the World Online